***Proiect***

**GUVERNUL REPUBLICII MOLDOVA**

**H O T Ă R Â R E nr.**

**din \_\_\_ \_\_\_\_\_\_\_\_\_\_\_\_2023**

**Chișinău**

**pentru aprobarea Regulamentului**

**privind procedura de efectuare a misiunilor transfrontaliere cu ambulanțele** **Serviciului mobil de urgență, reanimare și descarcerare (SMURD)**

**--------------------------------------------------------------------------**

**În temeiul art.7 lit. b) al Legii nr. 271/1994 cu privire la protecția civilă (Monitorul Oficial,1994, nr.20, art. 231)**, cu modificările ulterioare, **art.8 alin. (1) lit. b), art. 12 alin. (1) lit. p) din Legea Inspectoratului General pentru Situații de Urgență nr.93/2007 (**Monitorul Oficial al Republicii Moldova, 2007, nr. 78-81, art. 358), cu modificările ulterioare, Guvernul

HOTĂRĂŞTE:

1. Se aprobă Regulamentul privind procedura de efectuare a misiunilortransfrontaliere cu ambulanțele Serviciului mobil de urgență, reanimare și descarcerare (SMUURD) (se anexează).
2. Inspectoratul General pentru Situații de Urgență al Ministerului Afacerilor Interne va asigura implementarea prevederilor prezentului Regulament.
3. Controlul asupra executării prezentei hotărâri se pune în sarcina Ministerului Afacerilor Interne.
4. Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU Dorin RECEAN**

Contrasemnează:

|  |  |
| --- | --- |
| Viceprim-ministru, ministru  al afacerilor externe și  integrării europene  Ministrul afacerilor interne | Nicu POPESCU  Ana REVENCO |
|  |  |

Aprobat

prin Hotărârea Guvernului nr.

din”\_\_\_\_\_” \_\_\_\_\_\_\_\_\_\_\_\_\_\_\_\_2023

**REGULAMENT**

**privind procedura de efectuare a misiunilor transfrontaliere cu ambulanțele Serviciului mobil de urgență, reanimare și descarcerare (SMURD)**

**Capitolul I**

**Dispoziții generale**

1. Regulamentul privind procedura de efectuare a misiunilor transfrontaliere cu ambulanțele Serviciului mobil de urgență, reanimare și descarcerare (în continuare - Regulament) stabilește mecanismul desfășurării și finanțării misiunilor transfrontaliere (în continuare - misiuni) la ieșirea/intrarea de pe/pe teritoriul Republicii Moldova ale ambulanțelor Serviciului mobil de urgență, reanimare și descarcerare (în continuare - SMURD) al Inspectoratului General pentru Situații de Urgență al Ministerului Afacerilor Interne (în continuare - IGSU).
2. În sensul prezentului Regulament, se definesc următoarele noțiuni:
3. ***misiune transfrontalieră*** *-* misiune de acordare a asistenței calificate, executată de personalul paramedical prin transportarea victimelor cu leziuni sau afecțiuni de gravitate medie care nu reprezintă pericol imediat pentru viață și care de regulă, conform prescripțiilor instituțiilor de asistență medicală din țara de destinație necesită transportarea în poziție culcată (pe targă) în timp util și/sau în siguranță cu ambulanțele SMURD;
4. ***victimă*** – persoană identificată ca cetățean al Republicii Moldova, străin cu drept de ședere pe teritoriul Republicii Moldova, apatrid recunoscut de către autoritățile competente ale Republicii Moldova și beneficiar de protecție internațională acordată pe teritoriul Republicii Moldova, de către autoritățile/instituțiile de asistență medicală din țara de origine a producerii situației de urgență prin avizarea ulterioară a oficiilor consulare sau a misiunilor diplomatice ale Republicii Moldova referitor la necesitatea efectuării de transport și acordarea de asistență calificată pentru întoarcerea la domiciliul din țara respectivă, din cauza stării de vulnerabilitate a sănătății care a fost afectată în urma situațiilor menționate la punctul 4 lit. a) din al prezentului Regulament pe teritoriul acelui stat sau „ se află într-o situație cu risc vital din cauza accidentării” ;
5. ***situație cu victime multiple*** - situație unică provocată de acțiunea factorilor care au cauzat o situație de urgență în afara hotarelor țării în urma căruia numărul victimelor cetățeni ai Republicii Moldova sau apatrizi cu domiciliul în Republica Moldova este mai mare decât capacitatea de intervenție a echipelor de intervenție, și pentru care este necesară declanșarea unui plan special de intervenție la solicitarea [Ministerului Afacerilor Externe și Integrării Europene](https://www.facebook.com/mfa.gov.md?__cft__%5b0%5d=AZXFH079jBmBgVOlZ7CMW6dxJ6oYMdtD-A_gy-k2xd-ajGzxNi00a_Rq5ZF5-fxUsYhVKiyh69mh-ibyXi-u8mfeXo4JEb_iuRMT00cXWZz3OSDvHY93EQAqlQeb3UUFbwE273RVOaHIQCsvcPxaiiVRm65fwkhG3Bg_anaAjoCaAEDCAALFw9Y1vMIX_I-M8Ow&__tn__=-UC%2CP-R) și coordonat de Ministerul Afacerilor Interne, iar după caz în colaborare cu Ministerul Sănătății;
6. *echipă de intervenție* - grup constituit din personal paramedical care desfășoară intervenții utilizând ambulanțe SMURD dotate cu echipament specific în scopul acordării primului ajutor calificat și efectuării transportului în misiunile transfrontaliere;
7. ***ambulanță SMURD tip B2*** (PA-T *Prim ajutor și transport*) – ambulanță destinată intervenției de urgență, echipată pentru transportul asistat, pentru primele îngrijiri și monitorizarea pacienților, fără medicamente necesare resuscitării și acordării asistenței medicale de urgență, dotată cu echipamente și materiale sanitare care pot include un defibrilator semiautomat sau un defibrilator manual și medicamente necesare resuscitării și acordării asistenței medicale de urgență;
8. ***personal paramedical –*** personal fără pregătire medicală, instruit special la diferite niveluri în acordarea primului ajutor calificat medical, utilizând echipamente specifice, inclusiv defibrilatoare semiautomate externe, activând în echipe, într-un cadru instituționalizat.

3. Misiunile transfrontaliere cu ambulanțele SMURD sunt misiuni destinate pentru protecția sănătății și vieții victimelor și se desfășoară doar în cazurile în care se confirmă din partea instituțiilor de asistență medicală din țara de destinație necesitatea de transportare cu transport de tip ambulanțe pentru transferul acestora la instituțiile medico-sanitare specializate din țara de origine a situației de urgență pentru a asigura continuitatea unui tratament.

4.Misiunile transfrontaliere cu ambulanțele SMURD se desfășoară:

1. în situațiile cu victime multiple ca urmare a accidentelor de proporții, cauzate de mijloacele de transport;
2. la transportul produselor sanguine sau a preparatelor medicamentoase în/din afara hotarelor țării în baza acordurilor internaționale încheiate.
3. Nu se transportă cu ambulanțele SMURD următoarele categorii de victime:
4. critice cu funcțiile vitale instabile, care necesită îngrijiri medicale speciale pentru menținerea funcțiilor vitale în timpul transportului și tratamentul de urgență într-o instituție medico-sanitară specializată cu capacități avansate în terapie intensivă, și la care factorul de timp în acordarea asistenței medicale specializate este decisiv;
5. netransportabile aflate în moarte clinică, aferentă unei urgențe medico-chirurgicale sau stare critică care necesită intervenție imediată în scopul stabilizării și salvării vieții acestora;
6. în stadiu terminal care nu pot fi vindecate sau tratate în mod adecvat și se așteaptă în mod rezonabil că transportarea să provoace decesul acestora;
7. contagioase care reprezintă pericol imediat pentru viața membrilor echipei de intervenție;
8. combative, necontrolate (eventual necesită anestezie sau sedare) care prezintă pericol pentru membrii echipei de intervenție prin comportament agresiv în demență.

6. Sunt exceptate de la misiunile transfrontaliere cu ambulanțele SMURD:

1. solicitările în cazurile persoanelor care necesită transport pentru internare/tratament în instituțiile/clinicile medicale din afara Republicii Moldova;
2. solicitările de transport în cazuri singulare pentru persoanele care necesită transport pentru externare din instituțiile/clinicele medicale din străinătate și ulterior transportate în Republica Moldova, cu excepția celor vizate la punctul 4 al prezentului Regulament;
3. solicitările de transportare a nou-născuților aflați în stare critică, care necesită asistență medicală calificată pe durata transferului și necesită incubator și echipamente speciale de monitorizare și o eventuală ventilație.

7. În cazurile în care instituțiile de asistență medicală din străinătate nu confirmă necesitatea de transportare cu transport de tip ambulanțe a victimelor, dar este necesară reîntoarcerea acestora în țară, transportul se poate efectua cu autocare/autobuze de curse sau alte tipuri de transporturi publice internaționale.

8. În cazurile în care efectuarea misiunilor transfrontaliere reprezintă pericol pentru viața și sănătatea membrilor echipei de intervenție în contextul desfășurării conflictelor militare și a stărilor de război în țara de destinație, efectuarea misiunilor ce implică traversarea frontierei acestor țări nu se admite, și poate avea loc doar de la hotare în zone sigure și nonbeligerante. Responsabilitatea de transfer în zone sigure și nonbeligerante, îi revine Guvernului țării solicitante sau se poate realiza prin implicarea instituțiilor umanitare internaționale.

**Capitolul II**

**Capacitățile de efectuare a** **misiunilor**

**internaționale cu ambulanțele SMURD**

9.IGSU poate efectua misiuni transfrontaliere cu ambulanțele SMURD cu următoarele capacități proprii:

1. cu personal paramedical din cadrul subdiviziunilor IGSU, fără capacitate de aplicare a ansamblurilor de măsuri diagnostice și terapeutice sau a tratamentelor medicamentoase în cazurile urgențelor medicale;
2. cu implicarea ambulanțelor tip B2 din cadrul subdiviziunilor IGSU, și/sau cu autospeciale complexe de intervenţie, descarcerare şi acordare a asistenţei medicale de urgenţă (FRAP), dotate cu celule medicale sau autospecială pentru transport personal și victime multiple, configurate după modelul ambulanțelor de tip B2.

10. Misiunile cu ambulanțele SMURD se efectuează terestru, preponderent în țările limitrofe, sau la distanțe medii pentru care timpul de executare de la trecerea hotarelor Republicii Moldova și până la reîntoarcerea în țară nu depășește 24 ore.

11. În cazurile distanțelor lungi, transportul victimelor, de regulă se poate realiza cu zboruri comerciale/linie, sau alte tipuri de transporturi publice (feroviar, naval etc.) cu condiția ca aceste tipuri de transport să fie configurate cu spații și după caz echipament medical pentru evacuare medicală.

12. Pentru efectuarea misiunilor cu ambulanțele SMURD, pentru a fi transportare victimele trebuie să întrunească cel puțin unul dintre următoarele criterii medicale de bază confirmat de instituțiile de asistență medicală din țara de destinație:

1. traumatism închis al abdomenului fără semne evidente ale lezării organelor interne, contuzia organelor cavității abdominale;
2. fracturi închise ale oaselor tubulare fără lezarea vaselor sangvine magistrale;
3. luxații ale articulațiilor;
4. plăgi masive ale țesuturilor moi ale membrelor;
5. compresiune îndelungată (până la 4-6 ore) a extremităților;
6. arsuri gr. I-II~~-~~IIIA până la10%, fără leziune inhalatoare gr. I-II;
7. traume electrice gr. I cu sau fără arsuri electrice gr. I-II;
8. contuzii ale țesuturilor moi, excoriații, echimoze.

**Capitolul III**

**Desfășurarea misiunilor**

**cu ambulanțele SMURD**

**Secțiunea 1. Adoptarea deciziei privind participarea la misiunile transfrontaliere cu ambulanțele SMURD**

13. În cazul producerii unui accident/incident cu victime multiple în afara hotarelor țării, [Ministerul Afacerilor Externe și Integrării Europene](https://www.facebook.com/mfa.gov.md?__cft__%5b0%5d=AZXFH079jBmBgVOlZ7CMW6dxJ6oYMdtD-A_gy-k2xd-ajGzxNi00a_Rq5ZF5-fxUsYhVKiyh69mh-ibyXi-u8mfeXo4JEb_iuRMT00cXWZz3OSDvHY93EQAqlQeb3UUFbwE273RVOaHIQCsvcPxaiiVRm65fwkhG3Bg_anaAjoCaAEDCAALFw9Y1vMIX_I-M8Ow&__tn__=-UC%2CP-R) va monitoriza situația respectivă, conlucrând ulterior cu entitățile de competență ale Republicii Moldova pentru asigurarea unui răspuns eficient și rapid în luarea deciziilor privind organizarea și efectuarea transportului de victime.

14. Misiunile cu ambulanțele SMURD se desfășoară în urma demersurilor oficiale ale [Ministerului Afacerilor Externe și Integrării Europene](https://www.facebook.com/mfa.gov.md?__cft__%5b0%5d=AZXFH079jBmBgVOlZ7CMW6dxJ6oYMdtD-A_gy-k2xd-ajGzxNi00a_Rq5ZF5-fxUsYhVKiyh69mh-ibyXi-u8mfeXo4JEb_iuRMT00cXWZz3OSDvHY93EQAqlQeb3UUFbwE273RVOaHIQCsvcPxaiiVRm65fwkhG3Bg_anaAjoCaAEDCAALFw9Y1vMIX_I-M8Ow&__tn__=-UC%2CP-R) adresate Ministerului Afacerilor Interne.

15. În cazul recepționării directe din partea [Ministerului Afacerilor Externe și Integrării Europene](https://www.facebook.com/mfa.gov.md?__cft__%5b0%5d=AZXFH079jBmBgVOlZ7CMW6dxJ6oYMdtD-A_gy-k2xd-ajGzxNi00a_Rq5ZF5-fxUsYhVKiyh69mh-ibyXi-u8mfeXo4JEb_iuRMT00cXWZz3OSDvHY93EQAqlQeb3UUFbwE273RVOaHIQCsvcPxaiiVRm65fwkhG3Bg_anaAjoCaAEDCAALFw9Y1vMIX_I-M8Ow&__tn__=-UC%2CP-R) a demersurilor privind solicitările în desfășurarea misiunilor transfrontaliere, IGSU informează Ministerul Afacerilor Interne despre demersurile respective cât și despre deciziile luate.

16. IGSU examinează demersurile și adoptă deciziile privind oportunitatea de realizare a misiunilor, ulterior confirmă sau refuză argumentat executarea lor.

17. IGSU emite ordine/dispoziții interne privind delegarea personalului paramedical în misiunile și asigură toate condițiile pentru delegarea acestora.

18. Asigurarea plasamentului în instituțiile medico-sanitare specializate din țară pentru victimele transportate, este coordonată în comun cu Ministerul Sănătății.

**Secțiunea 2. Asistența misiunilor diplomatice și oficiilor consulare ale MAEIE**

**în realizarea misiunilor** **transfrontaliere cu ambulanțele SMURD**

19. În vederea organizării, desfășurării eficiente a misiunilor transfrontaliere de către ambulanțele SMURD, Ministerul Afacerilor Externe și Integrării Europene va asigura suport la îndeplinirea următoarelor acțiuni:

1. facilitarea prin intermediul personalului consular din țara de destinație a contactelor și operațiunilor de preluare a victimelor, cetățeni ai Republicii Moldova, străini cu drept de ședere pe teritoriul Republicii Moldova, apatrizi recunoscuți de către autoritățile competente ale Republicii Moldova și beneficiari de protecție internațională acordată pe teritoriul Republicii Moldova, de către echipele de intervenție cu ambulanțe SMURD pentru transportarea ulterioară în Republica Moldova și plasați în instituțiile medico-sanitare specializate;
2. stabilirea datei și condițiilor de transportare a victimelor;
3. stabilirea listei de acte însoțitoare pentru transportarea victimelor.

20. Personalul consular al Republicii Moldova din țara de destinație, întocmește setul de acte însoțitoare care vor fi predate simultan cu victimele echipei de intervenție, pentru asigurarea realizării misiunilor transfrontaliere.

21.După îndeplinirea acțiunilor specificate în pct. 19, [Ministerul Afacerilor Externe și Integrării Europene](https://www.facebook.com/mfa.gov.md?__cft__%5b0%5d=AZXFH079jBmBgVOlZ7CMW6dxJ6oYMdtD-A_gy-k2xd-ajGzxNi00a_Rq5ZF5-fxUsYhVKiyh69mh-ibyXi-u8mfeXo4JEb_iuRMT00cXWZz3OSDvHY93EQAqlQeb3UUFbwE273RVOaHIQCsvcPxaiiVRm65fwkhG3Bg_anaAjoCaAEDCAALFw9Y1vMIX_I-M8Ow&__tn__=-UC%2CP-R) comunică IGSU următoarele informații:

1. țara de destinație, numărul de victime și instituțiile medico-sanitare specializate din țara de destinație de unde urmează a fi preluați;
2. diagnoza medicală stabilită din partea instituțiilor medico-sanitare specializate din țara de destinație (informație oferită de personalul consular din țara de destinație);
3. instituțiile medico-sanitare specializate din țară unde urmează să fie asigurat plasamentul pentru continuarea tratamentului și reabilitării victimelor.
4. IGSU întreprinde acțiunile necesare pentru desfășurarea misiunilor în baza demersurilor [Ministerului Afacerilor Externe și Integrării Europene](https://www.facebook.com/mfa.gov.md?__cft__%5b0%5d=AZXFH079jBmBgVOlZ7CMW6dxJ6oYMdtD-A_gy-k2xd-ajGzxNi00a_Rq5ZF5-fxUsYhVKiyh69mh-ibyXi-u8mfeXo4JEb_iuRMT00cXWZz3OSDvHY93EQAqlQeb3UUFbwE273RVOaHIQCsvcPxaiiVRm65fwkhG3Bg_anaAjoCaAEDCAALFw9Y1vMIX_I-M8Ow&__tn__=-UC%2CP-R), prin care se solicită realizarea misiunilor respective**, cu prezentarea cumulativă a informațiilor prevăzute în pct. 21.**
5. IGSU, în prealabil de inițierea procedurilor de organizare și desfășurare a misiunilor transfrontaliere cu ambulanțele SMURD comunică Inspectoratului General al Poliției de Frontieră al Ministerului Afacerilor Interne, următoarele informații:
6. despre inițierea și desfășurarea misiunii;
7. data, ora și punctul de trecere a frontierei de stat la ieșirea/intrarea de pe/pe teritoriul Republicii Moldova;
8. modelul, numărul de înmatriculare a ambulanței SMURD;
9. componența numerică și datele personale ale membrilor echipei de intervenție.
10. Până la reîntoarcerea în țară a echipelor de intervenție, [Ministerului Afacerilor Externe și Integrării Europene](https://www.facebook.com/mfa.gov.md?__cft__%5b0%5d=AZXFH079jBmBgVOlZ7CMW6dxJ6oYMdtD-A_gy-k2xd-ajGzxNi00a_Rq5ZF5-fxUsYhVKiyh69mh-ibyXi-u8mfeXo4JEb_iuRMT00cXWZz3OSDvHY93EQAqlQeb3UUFbwE273RVOaHIQCsvcPxaiiVRm65fwkhG3Bg_anaAjoCaAEDCAALFw9Y1vMIX_I-M8Ow&__tn__=-UC%2CP-R) din informațiile oferite de personalul oficiilor consulare respective, va comunica, Inspectoratului General al Poliției de Frontieră numărul de victime supuse transportării și datele despre acestea.

**Capitolul IV**

**Finanțarea misiunilor cu ambulanțele SMURD**

1. Cheltuielile necesare participării în misiuni cu ambulanțele SMURD se realizează de la bugetul de stat, prin intermediul bugetului IGSU, în limita sumelor aprobate anual cu această destinație.
2. În cazul insuficienței mijloacelor bugetare, finanțarea participării în misiunile transfrontaliere cu ambulanțele SMURD poate fi realizat din contul Fondului de intervenție al Guvernului, iar în situațiile pentru care n-au fost prevăzute mijloace financiare suplimentare în Fondul de intervenție al Guvernului, IGSU va analiza propunerile de alocare a surselor financiare din alte fonduri și asistență externă care nu contravin legislației.
3. Finanțarea participării în misiunile transfrontaliere cu ambulanțele SMURD poate fi asigurată inclusiv:
4. din contul companiilor de asigurare, în cazurile când persoanele specificate la pct. 4 sbp. 1) dețin asigurare medicală facultativă de sănătate pe perioada călătoriei peste hotare;
5. din alte surse neinterzise de legislație;
6. prin asistență financiară cumulativă din partea autorităților administrative centrale sau instituțiilor statului, în urma căreia entitățile vizate își asumă angajamentul de acoperire parțială a cheltuielilor de deplasare (delegarea de specialiști în domeniul medical după caz, procurarea de echipamente și produse para-farmaceutice/farmaceutice etc.);
7. prin suportul instituțiilor umanitare internaționale.